TYÖ- JA ELINKEINOMINISTERIÖ

Työllisyys- ja yrittäjyysosasto

Työelämän osaamispalvelut -ryhmä

OPETUS- JA KULTTUURIMINISTERIÖ Muistioluonnos

Ammatillisen koulutuksen osasto (AMOS) 4/2017

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Torstai 30.11. klo 13.00–16.00

**Paikka:** Työ- ja elinkeinoministeriö, sali 9 (+skype-yhteys osan aikaa)

Läsnä:

(x) Työmarkkinaneuvos, **Teija Felt,** työ- ja elinkeinoministeriö, puheenjohtaja

(-) Johtaja **Mika Tammilehto**, opetus- ja kulttuuriministeriö, puheenjohtaja, klo 13.30 alkaen

(-) Opetusneuvos **Heikki Blom**, opetus- ja kulttuuriministeriö

(-) Neuvotteleva virkamies **Taina Eckstein**, valtiovarainministeriö

(-) Vastaava asiantuntija, Euroguidance **Kati Heikkinen**, Kansainvälisen liikkuvuuden ja yhteistyön keskus CIMO

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(ETÄ) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(x) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(x) Koulutuspoliittinen asiantuntija **Samuli Maxenius**, Suomen Ammattiin Opiskelevien liitto SAKKI ry

(-) Ylitarkastaja **Emma Kuusi**, opetus- ja kulttuuriministeriö

(-) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet,

(-) Johtaja **Maire Mäki**, TE-toimisto Pohjois-Pohjanmaa, videoyhteys

(x) Järjestöpäällikkö **Juska Kivioja** (Riina Nousiaisen sijainen**),** Toimihenkilökeskusjärjestö STTK, saapui n. klo 14

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(x) Neuvotteleva virkamies **Elina** **Palola**, Sosiaali- ja terveysministeriö

(x) Opinto-ohjaaja **Maija** **Pasanen**, Suomen opinto-ohjaajat SOPO ry, saapui n. klo 14

(x) Vs. Kehittämispäällikkö **Harri Haarikko** (Jukka Peltokosken sijainen), Pirkanmaan ELY-keskus

(-) Opetusneuvos **Sanna Penttinen**, Opetushallitus

(-) Koulutus- ja työvoimapoliittinen asiantuntija **Kirsi Rasinaho**, Suomen Ammattiliittojen Keskusjärjestö SAK ry

(-) Kehittämispäällikkö **Hannele** **Salminen**, Suomen Kuntaliitto Ry

(x) Rehtori **Sirkka** **Suomi**, Vapaa Sivistystyö ry

(x) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke, poistui n. klo 14

(-) Johtaja **Sari** **Taukojärvi**, Akava ry

(-) Palvelupäällikkö **Kirsi Suovalkama**, TE-asiakaspalvelukeskus, poistui n. klo 15

(x) Johtaja **Liisa Tenhunen-Ruotsalainen**, Elinkeinoelämän keskusliitto EK ry

(x) Erityisasiantuntija **Inkeri** **Toikka**, Opetusalan Ammattijärjestö OAJ ry

(-) Koulutusasioiden päällikkö **Mika Tuuliainen**, Suomen Yrittäjät ry

(x) Puheenjohtaja **Airi Valkama**, Erilaisten oppijoiden liitto ry

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

(-) Osaamiskeskuksen päällikkö **Pasi Pajula**, Kela, Toimeentuloturvaetuuksien osaamiskeskus

Asiantuntijat:

(x) Suunnittelija **Tiina Asunmaa**, työ- ja elinkeinoministeriö

(x) Neuvotteleva virkamies **Hillevi Lönn**, työ- ja elinkeinoministeriö

(x) Puheenjohtaja **Päivi Saatsi**, Uraohjaajat ja -valmentajat ry

Sihteeristö:

(x) Neuvotteleva virkamies **Ulla-Jill Karlsson**, opetus- ja kulttuuriministeriö

(-) Opetusneuvos **Raija Meriläinen** opetus- ja kulttuuriministeriö

(x) Erityisasiantuntija **Anna Toni**, työ- ja elinkeinoministeriö

(x) Johtava kehittämisasiantuntija **Harry Pulliainen**, KEHA/TOKE

**Asiat:**

1. **Kokouksen avaus, puheenjohtaja Teija Felt (TEM)**

Puheenjohtaja Teija Felt avasi kokouksen 13:04. Käytiin esittäytymiskierros ja todettiin jäsenmuutokset ja poissaolijat. Todettiin esityslistaan tulleet muutokset.

1. **Edellisen pöytäkirjan hyväksyminen**

Hyväksyttiinkorjauksella: puheenjohtajana toimi valtaosan ajasta Teija Felt**.**

1. **Hallituksen kärkihankkeiden tilanne**

Ulla-Jill Karlsson kertoi OKM:n ajankohtaisista asioista. Ammatillisen koulutuksen reformiin liittyy 60 miljoonan tukipaketti, jolla mm. kehitetään henkilökohtaistamiseen liittyviä asioita sekä opettajien ja ohjaajien osaamista. Sovittiin, että ELO-ryhmälle lähetetään toisen asteen reformiin liittyvä kalvopaketti. Todettiin, että liitetään pöytäkirjaan myös muistio työ- ja elinkeinoministeriön hankkeista ammatilliseen reformiin liittyen. Reformista löytyy tietoa myös uusimmasta ajankohtaistiedotteesta sekä täältä: <http://minedu.fi/amisreformi>

Elina Palola kertoi STM:n odottelevan lausuntoja sote-uudistuksesta ja valinnanvapaudesta. Maku-uudistus etenee ja mietinnässä, mitä vaikutuksia sillä on ohjaukseen ja miten ohjaus ymmärretään. Monenlaisia hankkeita menossa, mm. ammatillisen kuntoutuksen uudistus, jonka myötä esim. nuoret voisivat saada kuntoutusta jo varhaisemmassa vaiheessa, ilman diagnoosia. Työttömyysturvan aktiivimallista kysyttäessä Palola totesi, että asiaa viedään eteenpäin, mutta myönsi tunnettavan huolta tietyistä asiakasryhmistä. Muista ajankohtaisista asioista Palola mainitsi STM:n organisaatiomuutoksen, Osallisuus-hankkeen sekä LaPe-hankkeen.

Anna Toni (TEM) kertoi Ohjaamojen tilanteesta; rekrytoinnit käynnissä ja vakiinnuttamispäätöksestä ollaan tyytyväisiä. Viimeisimmän tiedon mukaan haussa 53 asiantuntijaa ja 17 laajempaa toimenkuvaa, kaikkinensa n. 80 htv. Tehtävänkuvista käyty keskustelua, jotka vaikuttavat hyviltä. Ongelmat liittyneet mm. vaativuusryhmien tekemiin palkka-arvioihin, minkä johdosta palkkaerot eri alueiden välillä suuria, alhaisin Uudellamaalla. Tuotiin esiin huoli palkkauksen tasosta ja sen leimaavuudesta. Felt kertoi, että asia viedään uudelleenarvioitavaksi. Kysyttiin, mikä ELO-ryhmän rooli voisi asiassa olla?

Kannanottoa valmistelemaan Anna, Kirsi, Inkeri, Päivi // + Janne Kesälahti virallinen kannanotto (ELO-ryhmän pj:ien allekirjoituksella) pyritään saamaan pikaisesti.

Keskusteltiin ohjaamoiden henkilöstön pätevyyskriteereistä; todettiin, etteivät nämä ole tiedossa. TE-toimistossa ei ole pätevyysvaatimuksia kuin johtajilla ja psykologeilla. Ohjaamoja tulossa lisää ensi vuonna, arviolta yhteensä 65 ohjaamoa. Perustettu myös uusi Ohjaamojen ohjausryhmä, jonka ensimmäinen kokous on 18.12.

Psykososiaalinen tuki; 3 M€ - rekrytoidaan projektipäällikkö joka kokoaa hyvä käytäntöjä ja miettii, miten niitä jalkautetaan ohjaamoihin (lisäksi STM organisoi Vamos- ja Me-säätiön psykososiaalisen tuen hankkeita, joissa mm. opintojen keskeyttämiseen kiinnitetty huomioita). ELO voi tukea asiaa.

TEMin organisaatio muuttuu 1.1.2018. Maakuntauudistuksen ja kasvupalvelun osalta vääntöä – kuka saa järjestämisvastuun? Kasvupalvelulaki ja sisältölait tulevat lausuntokierrokselle, kun tämä asia on saatu ratkeamaan.

Budjettiriihessä saatu 15 M€ tulosperusteisten ostopalvelujen hankkimiseen alle 30-vuotiaille nuorille tavoitteena saada osaavaa työvoimaa työvoimatarvealoille, mm. matkailu-, rakennus-, terveysaloille. ELY:t kilpailuttavat palvelut, joissa sisällön sijaan on määritelty kohderyhmiä ja tulosperusteita, kohteena vaikeammin työllistyvät kuin ennen, olennaista tulokset. Budjettiriihen yhteydessä korostettiin myös ammatinvalintapsykologien roolia nuorten osalta määräaikaishaastattelujen yhteydessä, asiasta lähtenyt ohje TE-toimistoille ja 19.12. palvelujohtajien skype-kokouksessa keskustellaan vielä TE-toimistojen kanssa.

ELO-verkosto (Varsinais-Suomi ja Satakunta) ollut esillä Lounais-Suomen Silta-sopimuksen yhteydessä: aiheina mm. positiivinen rakennemuutos, kaupunkien ja maakuntien sopimus osaavan työvoiman saannista, joka voisi edistää ohjausta ja tiedottamista. Elo voi tukea asiaa.

1. **Kasvatus- ja ohjausalan ammattitutkinto**

Sanna Penttinen esitteli kasvatus- ja ohjausalan tutkintorakennetta ja tutkintojen perusteita jossa monta tutkintoa yhdistetty yhdeksi ja samalla uudistettu sisällöllisesti. Tukisi jatkumoita (AT, EAT) paremmin kuin nykyiset esim. nuoriso-ohjaaja ja perheohjaaja. Mietitty mahdollisia työpaikkoja, periaatteessa kaikki ammattilaiset jotka eivät peruskoulun ohjauksessa, esim. aikuisten ohjauksessa. Ei ole siis opinto-ohjaajan koulutusta. Työvalmennuksen AT on jätetty SOTEn puolelle (näkövammaiset ja kehitysvammaiset).

Julkistetaan 31.12.2018 ja astuvat voimaan 1.1.2019.

Ari Hyyryläinen tarkensi esitystä Ohjauksen osaamisalaan kuuluvan kolmen tutkinnon osalta, joita ovat (näistä valitaan 2): lastensuojelu kasvatus- ja ohjaustyössä, osaamisen ja työllistyvyyden ohjaus sekä oman toiminnan ohjaus eri elämänvaiheissa**.** Ari kertoi työryhmän päätyvän rakenteeseen, jossa jokaisessa näkökulmina yksilöohjaus, ryhmäohjaus sekä moniammatillisuus. Osaaminen ja työllistyvyyden ohjauksen seuraava palaveri on 5.12., jossa käsitellään Hyyryläisen esittelemiä hahmotelmia. Näkökulmana tulevaisuus, eikä nykyinen palvelujen järjestäminen. Käytiin asiasta keskustelua. Asiaa esitellään tammikuussa pidettävässä seminaarissa, jossa kerätään evästyksiä jatkotyölle.

1. **ELYjen ELO-raporttien yhteenveto**

Anna Toni esitteli havaintojaan raporteista. Felt totesi ykköstavoitteen olevan se, että ELO-ryhmät valmistautuisivat maakuntauudistukseen ja vaikuttaisivat esimerkiksi maakuntastrategian kautta siihen, että monialainen ohjausyhteistyö toimii jatkossakin.Todettiin katsaukset lyhyiksi ja ylimalkaisiksi eivätkä ne kuvaa todellista tilannetta siitä, millaista hyvää ja moninaista arkista toimintaa alueilla on. Ymmärrettiin sekin, että tarkempia kuvauksia ei koskaan ole vaadittukaan. Ryhmä päätyi siihen, että kun valtakunnallinen ELO-ryhmä on hionut omaa suunnitelmaansa loppukaudelle, niin voidaan antaa palautetta raporteista ELYille niin että toiminta olisi yhtenevää. Felt totesi jäljellä olevan vielä 2 tujo-kierrosta: 2018 ja 2019. Palautetta ja kysymyksiä voidaan esittää. Alueelliset ELOt tietävät oman alueen tilastot.

1. **Life-Long Guidance konferenssi 2019**

Käytiin lyhyesti läpi mahdollisuutta pitää konferenssi Suomessa 2019, alustavaa vihreää valoa TEM, OKM, OPH, Jyväskylän yliopisto.

1. **Keskustelua strategiasta loppukaudelle**

Anna Toni esitteli ennakkoon lähetettyyn kyselyyn saatuja vastauksia. Kyselyn mukaan jäsenistö kokee ELO-ryhmän toimivaksi ja tavoitteet on saavutettu melko hyvin, kehitettävääkin on. Käytiin pareittain keskustelua toiveista loppukauden painopisteiksi ja ryhmän toiminnalle, joista teemoiksi nousi seuraavia:

* reformin haasteet; koulupudokkuus opintojen loppuun saattaminen, tähän opiskelijanäkökulman mukaantuominen
* maahanmuuttajien ohjauksen kehittäminen, nivelvaihe harmaa alue
* osallisuus ja verkostojen läpi putoavat
* tila-arvioinnit ja tieto
* ennaltaehkäisy
* rajapinnat muihin isoihin hankkeisiin, kuten LaPe
* työn ja työurien murros
* ELO-ryhmän rooli jatkossa – miten haastettaisiin maakuntia huomioimaan strategisia tavoitteitamme toiminnan jatkuvuuden näkökulmasta
* pohdittiin LUOVAn roolia - miten liittyy kenttään? Alueellisissa ELOissa myös avi-edustajia, miten menee jatkossa?
* kartoittaa hyviä toimintamalleja alueilla ja edistää toimivia käytäntöjä
* asiakkaat eivät tunne itseään kohdatuksi; verkostojen pitää toimia kun kohderyhmä ei kuulu mihinkään lokeroon
* ohjauksen laadun varmistaminen muutosten pyörteissä
* ELOn scopen laajentaminen kaikkiin ikäryhmiin, myös varhaiskasvatukseen
* vahvan asiantuntemuksen hyödyntäminen
* ryhmällä kunnianhimoiset tavoitteet suhteessa käytettäviin aikoihin, tarve keskittyä?

Hyyryläinen kysyi miten mielletään ELO-ryhmän identiteetti: onko se strateginen elin, tilannekuva-elin vai työkalujen syöttäjä alueille? Voidaanko haastaa maakuntia huomioimaan erilaisia näkökulmia - onko keinoja, kanttia? Felt totesi että puheenjohtajien ja sihteeristön kesken keskustellaan näistä näkökulmista ja tehdään ehdotus seuraavaa kertaa varten. Täytyy olla jonkinlaiset valtakunnalliset strategiset linjaukset, joita alueilla voidaan soveltaa.

Päätös: sihteeristö laati keskustelun pohjalta ehdotuksen ELO-ryhmän vuosien 2018-2020 (huom. päättyy -31.1.2020) toiminnaksi. Toimintaan sisällytetään kytkennät LAPE-hankkeeseen ja muihin rajapintoihin. Myös ikääntyvien ohjaus huomioidaan. Samalla ryhmän roolia suhteessa toimeksiantoon täsmennetään.

1. **ELO-ryhmän viestinnän ajankohtaiset asiat**

Tiina Asunmaa ja Hillevi Lönn: viestintä toteutunut teemojen osalta erittäin hyvin, peda.nettiin tulee artikkeliluettelo. Ajankohtaista elinikäisestä ohjauksesta -katsauksen artikkeliluettelo koskien vuosia 2016 ja 2017 sekä alustavia ehdotuksia tammikuun 2018 katsaukseen. Uusi viestintäsuunnitelma laaditaan seuraavaan kokoukseen mennessä. Puheenjohtaja mainosti ajankohtaiskatsausta ja kehotti niiden lukemiseen.

Suovalkama välitti pyynnön laatia ELO-ryhmän kokouksista mahdollisimman pian lyhyt tiedote alueellisille ELO-ryhmille, että mitä asioita on käsitelty. Toivotaan muutenkin suorempaa kaksisuuntaista viestintää. Ehdotusta pidettiin hyvänä ja päätettiin toteuttaa myöhemmin sovittavalla tavalla.

1. **Muut asiat**

Koska aika oli jo ylitetty ei muita asioita käsitelty. Kehotettiin lukemaan Raimo Vuorisen katsaus opinto-ohjaajien määrien kehityksestä 2008-2016, joka tulee peda.nettiin.

1. **Seuraava kokous**

Seuraava kokous 2.3.2018

1. **Kokouksen päättäminen**

Puheenjohtaja Teija Felt päätti kokouksen klo 16:10.

Liitteet:

* Kokouksen slidet sisältäen ELYjen ELO-raportit ja jäsenkyselyn tulokset
* TEM: Ajankohtaista ammatillisen koulutuksen reformista
* Sanna Penttinen & Ari Hyyryläinen: Ohjauksen ammatillisesta tutkinnosta
* Ajankohtaista elinikäisestä ohjauksesta -katsauksen artikkeliluettelo
* Raimo Vuorinen: katsaus opinto-ohjaajien määrien kehityksestä 2008-2016